Пред еден час се појави едно големо друштво на врата,
и тоа е Џејн Менсфилд.
Ете ја, прекрасната Џејн Менсфилд.
Се чувствувам како Мајката Гуска, имам многу деца.
Како им се имињата на сите?
Ова е Миклос.
Здраво, Миклос.
- И... - Марија.
Пардон? Која си ти?
Како се вика малечкиот?
- Како се викаш? - Золи.
- Како? - Золи.
Деца, најдете си свое шоу.
Како се викаш ти, мила?
Марија.
Кога имате деца,
првата ваша обврска е кон вашите деца.
Без оглед дали сте филмска ѕвезда или садоперка.
Ако се случи нешто на мојата кариера,
ако доживеам сообраќајна несреќа,
добијам лузни по лицето, ги изгубам нозете...
Ако се случи страшна несреќа,
моите деца секогаш ќе бидат згрижени.
МИ НЕДОСТИГАШ, МАМО
МАЈКА МИ ЏЕЈН
ЊУЈОРК
Имав три години кога почина мајка ми.
Немам многу спомени од неа.
Се сеќавам еднаш јадев чинија со житарици.
Се сеќавам како ми ја допира косата,
ама не знам дали тоа е вистински настан или нешто што го измислив
бидејќи посакував да се случи.
По нејзината смрт,
мигот што остана со мене
беше кога си ја најдов радосницата.
Моите браќа и сестра имаа,
РАДОСНИЦА на Мики Помладиот
но мојата беше практично празна.
Згора на тоа отсуство на спомени,
ми даде чувство на уште поголема загуба.
Како мала дупка во срцето.
Како што растев, татко ми ми велеше:
"Не читај ги книгите за мајка ти,
не читај ги, немаш потреба да ги читаш."
Велеше дека се полни со лаги, со сензационални глупости.
Работи со кои тој не сакаше јас да се справувам.
Правев с што ми велеше. Никогаш не ги прочитав книгите.
Во еден период, почнав да носам срам
поради нејзиниот имиџ на секс симбол.
И сите избори кои дојдоа со тоа.
Така идејата за мојата мајка
ја туркав с подалеку од својот живот.
Но со развојот на кариерата,
почнав да добивам пошта од луѓе кои знаеја
дека сум ќерка на Џејн Менсфилд.
Ја познавале, имале интеракција со неа, или само слика.
И... премногу беа.
"Почитувана г-ѓо Харгитеј, имам програма
од "Мажите повеќе ги сакаат русокосите" во која глумеше мајка ви."
"Маришка, бев пријател со твоите родители."
"Здраво, Маришка. Џејн живееше до нас,
и секое попладне вежбаше на својата виолина."
"Почитувана г-це Харгитеј, би требало да го имате ова.
Тука е објавата за вашето раѓање и други нешта.
Џејн и Мики Харгитеј со задоволство го објавуваат
раѓањето на ќерката Маришка Магдолно
Сочував с што ми испраќаа,
мислам дека тоа беше почетокот.
С повеќе и повеќе размислував за мајка ми.
За време на пандемијата организирав и роденден.
Среќен роденден Мила Џејн
Нема многу луѓе што слават роденден на почината мајка,
ама беше волшебно.
Во тој период почнав да чувствувам
дека сакам подобро да ја запознам.
Не како секс симболот Џејн Менсфилд,
туку, само како Џејн.
Мојата мајка Џејн.
Мојот татко, кој беше мојата карпа,
почина во 2006.
Многу прашања останаа непоставени.
Скоро никогаш не сум зборувала со своите браќа и сестра
за нивните искуства.
Но, сега сакам да ја разберам.
Бидејќи тоа е дел од мојот живот, дел од мене,
кој отсекогаш бил заклучен.
ЛОС АНЏЕЛЕС, КАЛИФОРНИЈА
Золтан Харгитеј МОЈОТ БРАТ
Ми се допаѓа дрвото одозгора. Убаво е.
Спремна?
Ќе пројдеме оттука, полека.
Џејн Мери Менсфилд МОЈАТА СЕСТРА
Да се бакнеме како Данмама.
Вака бакнуваше баба ни.
Спремен?
Мики Харгитеј Помладиот МОЈОТ БРАТ
Во ред. Добро сме?
Мислам...
- Подобро не можеме. - Подобро не...
Не знам како ме наговори на ова.
Се обидувам да те претворам во ѕвезда
со небесно сините очи.
Нема да се случи.
Значи...
- Еве сме. - Спремни сме?
Да, тука сме.
Долго време го чекав денов.
Најпрво, ви благодарам што прифативте,
и сега јас сум нервозната,
бидејќи знам дека не сакате многу...
да зборувате за овие работи.
Ќе видиме како ќе тргне, како ќе се чувствуваме,
и ако не ви се зборува за нешто, немојте.
Благодарам, Мариш, на поканата.
Дефинитивно е чест.
С што ќе затреба, знаеш дека сум тука за тебе.
Ти благодарам.
Прво сакам малку да позборуваме за нашето детство.
Сите вие имате спомени, љубоморна сум.
Јас немам спомени.
Па, ти...
Може да прекинете на секунда?
Веројатно, наместо спомени,
повеќе се сеќавам на присуство.
Како нијанса на личноста, ако тоа има логика.
Се сеќавам на нејзиното присуство
и на извесни чувства од тој период.
Треба длабоко да копам за да ги изнајдам.
Но општото чувство
во тие први денови беше добро.
Тогаш живеевме во Тексас.
Бевме само јас и таа,
Џејн Мери 3 ГОДИНИ
Можам да ја замислам,
Мама 19 ГОДИНИ
оти беше премлада.
Мојот татко,
се викаше Пол Менсфилд.
Во тој период, беа венчани.
Кога бев дете, паметам, дека таа ги гледаше
филмските ѕвезди, постојано сакаше да оди во кино,
и тоа го делеше со мене.
Си имаше свои идоли.
И сакаше да биде како сите тие ѕвезди.
Пол Менсфилд беше Тексашанец кој оди во црква.
Воопшто не беше во тој филм.
Меѓутоа, таа беше посветена.
Продолжи со часови по глума.
Таа поседуваше желба да стане сериозна актерка.
И беше потполно решена да успее во тоа.
Затоа одлучи да оди во Калифорнија и да успее.
Пол Менсфилд дојде со нас.
Но сфати дека
таа не заминува.
Така, тој замина, а ние две останавме.
На почетокот, таа прифаќаше секаква работа.
Работеше како модел.
Држеше часови по танц.
Продаваше лижавки во Вилтон Театар.
С за да биде забележана.
И, секаде ме водеше со неа.
Имам многу спомени од тие денови.
Бидејќи ја имав за себеси.
Ама тогаш, ја забележа еден агент.
најде неколку аудиции.
Ако информациите ми се добри, кога пристигнавте во Холивуд,
се обидовте за улогата на Јованка Орлеанка.
Тоа не беше улога за Јованка Орлеанка,
беше монолог од Јованка Орлеанка за Милтон Луис
кој беше кастинг директор за Парамаунт Студиос
за аудиција.
Тој мислеше дека си го трошам својот
како што рече, очигледен талент.
Ми ја осветли косата,
ми ги стегна фустаните и ова е резултатот.
Во тоа време живеевме во стан во Лос Анџелес,
сврзувавме крај со крај.
И одеднаш, таа почна да добива улоги.
ЖЕНСКА ЏУНГЛА
Ти си неволја, Ал, секогаш ќе бидеш.
Ама дојдов да ти вратам со иста мера.
Кој се јави?
Реј Борден.
Сигурна сте?
Апсолутно, ми го кажа името. А и беше мошне навредлив.
Разговаравме за сешто
и ми кажа дека е луда по Џон Фасенда.
Џон Фасенда?
Тој е презентер на вести на телевизија,
го има секоја вечер.
Во 23 часот, на 15 минути.
ЊУЈОРК, 1955
Кога сфати што се случува?
Почнав да забележувам кога имав 5-6 години.
Таа имаше 22 години, и беше на Бродвеј.
ДАЛИ УСПЕХОТ ЌЕ ГО РАСИПЕ РОК ХАНТЕР?
КОИ СЕ АКТЕРИТЕ
ЏЕЈН МЕНСФИЛД (Рита Марлоу)
Таа претстава, "Дали успехот ќе го расипе Рок Хантер?"
ја донесе славата.
ЏЕЈН МЕНСФИЛД НАЈПАМЕТНАТА ГЛУПАВА РУСОКОСА НА БРОДВЕЈ
Паметам дека живеевме во Плаза Хотел.
За еден Велигден, бевме само јас и таа, ми рече:
"Имам изненадување за тебе. Оди во тоалетот."
Кога ја отворив вратата,
видов стотина пиленца,
и се сеќавам дека седнавме на подот, се смеевме
и се кикотевме.
Ми се плаче кога ќе се сетам.
Бидејќи ја чувствувам како ме држи и ми се смее.
ЛОС АНЏЕЛЕС, КАЛИФОРНИЈА
По смртта на мајка ми на 34 години,
моето семејство мораше да се справи со повеќе работи.
Една беше што таа немаше тестамент.
Државата ги продаде сите нејзини сопствености да ги отплати долговите.
Јас, браќата и сестра ми смеевме да задржиме мал број предмети.
Ги имам бебешките чевли.
Леле, Господе.
- Носени се. - Ги обожавам.
Види ги.
- Прекрасни се. - Само да споделам.
- Убави се. - Да.
За мене, во голем дел ова е враќање на изгубеното.
Па и физичките работи.
Одлучив да го прочешлам семејниот склад,
бидејќи кутиите не се отворени од 1969 година.
ДАЛАС МЕНСФИЛД СЕГА ЅВЕЗДА
ДЕВОЈКАТА НЕ МОЖЕ ПРОТИВ СЕБЕ!
Камо браќата и сестра ми да беа овде за ова.
ДОСИЕ СО ФОТОГРАФИИ
Боже.
Тоа е таа со Пол Менсфилд.
Го исекла.
Леле!
Има многу вакви.
Кого ли го исекла?
Не паметам дека го имав ова.
Ете го тато.
Мики.
Што паметиш ти околу тоа?
Сигурна сум дека ја немаше преболено кога се запознавме.
Таа загина на 29. јуни, 1967.
А Мики и јас се венчавме во април, 1968.
Но, секогаш ги носите со себе.
Кога еднаш сте сакале некого,
тој никогаш не ви го напушта срцето.
Не ме интересира кој, или колку си бил бесен,
не ме интересира ништо.
Тие што вистински ги сакате, остануваат овде.
Дојди, Бадс.
Мики потекнува од Унгарија.
Кога имал 20 години, бил шампион во брзо лизгање.
Бил во националниот фудбалски тим.
Исто така бил адаџо танчер.
Дошол во САД со седум долари во џебот.
Тука работел како фаќач во циркус.
Тоа е пред да почне да се бави со бодибилдерство.
Тој станал Мистер Индијанаполис, Мистер Индијана.
Мистер на Мидвест.
И на крајот, Мистер Универзум.
Мики велеше:
"Ако можеш да го сонуваш, можеш и да го оствариш."
Таков беше Мики.
Откако го прогласиле за Мистер Универзум,
добил работа на сцена, на претстава,
во Њујорк за Меј Вест.
И една вечер,
во публиката била Џејн Менсфилд.
По претставата се запознале,
и тоа бил почетокот на...
На прекрасно време во нивните животи.
Мислам дека за Мики тоа беше љубов на прв поглед.
Тој беше многу фин човек.
Се гледаше дека таа е пресреќна.
ШТОТУКУ ВЕНЧАНИ
Кога се венчаа беше голем настан.
Да, бев среќна.
Работите веќе
почнаа да се менуваат.
Џејн Менсфилд и Мики Харгитеј
штотуку излегоа од авионот на Американ Ерлајнс.
Се собра огромна толпа.
Џејн Менсфилд, од тотално непозната личност, прерасна
во една од најпопуларните ѕвезди на денешницата.
ЛА БЛОНД ЕКСПЛОЗИВ
Денес, таа потпиша долгогодишен договор за филмови со 20. Сенчури Фокс.
Во моментов е најфотографираната жена во шоу-бизнисот.
Г-ѓо Менсфилд, во 1954, пред само неколку години,
продававте лижавчиња во театар во Холивуд.
На што го припишувате метеорското вивнување до слава?
Па Џојс,
еве што направив.
Го искористив своето пинап моделирање да влезам со едната нога,
бидејќи тоа никогаш не ми беше амбицијата.
Уживате во тоа?
Го користам како средство за постигнување цел.
Не знам дали би рекла дека уживам.
Ама знаев дека ќе ми помогне,
да се ставам во позиција од каде може да се вивнам,
кон тоа што сакав да го постигнам.
Ова е Рита Марлоу, ѕвезда на сцената, платното, а сега и на ТВ.
Мислам дека е многу лош вкус.
Што е лош вкус?
Да изразуваш љубов на сопругата пред мене.
Џејн, како ти се допаѓа воздушната база Гус?
Ги сакам сите места со мажи на алерт.
Таа не се шали, радарот постојано се пали.
ВЕЧЕРВА ДОДЕЛУВАЊЕ НА ЗЛАТЕН ГЛОБУС
Се наоѓам во Беверли Хилс, во домот на Џејн Менсфилд
и нејзиниот сопруг, Мики Харгитеј.
- Ќе н прошетате? - Секако, следете ме.
- Во дневниот престој? - Ќе ви го покажам.
Таа плакета горе, Џејн, е слика на што?
Тоа е нашиот семеен грб, Џ и М, за Џејн и Мики.
Глен Холси го наслика.
Тој гo правеше и муралот на пијаното,
Купидоните зад тебе.
Имате три деца.
- Ова е Мики Помладиот. - Здраво, Мики.
Прости што прво него го претставив.
Мило ми е, г-не.
Ова е Џејн Мари, нашата ќерка.
Мило ми е.
А тоа е нашиот најмал син, Золтан Ентони.
Што паметиш ти од тоа време?
Паметам кога таа си играше со нас
покрај базенот.
Базенот беше во форма на срце.
И огромен беше.
- Тоа ти било нормално. - Да.
Имавме многу животни.
Таа обожаваше животни.
Се сеќаваш на оцелотот? Имаше оцелот.
Беше во огромен кафез,
таму одзади го викавме џунгла.
- Сте имале зоолошка додека растевте. - Да.
Би рекла "Имавме", ама не се сеќавам.
Да.
Боже, се прашувам како ви било кога сте ги гледале
толку популарни.
Се нормализираа ли работите?
Мариш, тешко е, кога си дете,
не знаеш ништо друго. Не постои норма, нема...
- Знаеш... - Да.
Едноставно...
"Тоа е тоа. Ова е мојот живот,
само таков го знаете.
Но се чувствував сакано и безбедно.
Тоа ми остави најголем впечаток.
Паметам дека една вечер дојде и рече "Добра ноќ."
И...
Се врати десет минути подоцна,
ми даде прекрасна прегратка,
едното око ми беше отворено, свртено кон неа,
се претворав дека спијам, потоа заспав.
Да.
ХЕМЕТ, КАЛИФОРНИЈА
Благодарам.
Никој не ми верува колку сум стар.
Догодина полнам сто години.
Ве викаат Расти или Реј?
- Расти. - Расти.
Како сакаат нека ме викаат, само да не ме викаат доцна на вечера.
Која година ја запознавте?
1957.
Ме вработи да помогнам со поштата од обожавателите,
но на крајот станав портпарол.
Вршев повици, закажував состаноци,
и такви работи.
Го знаеш бизнисот со публицитет.
Таа беше позната по отворање продавници.
Но беше многу повеќе од тоа.
Таа секогаш беше пред камера.
Пред обожаватели.
Постојано велеше:
"Не одбивај некој што сака автограм,
без нив, не би постоела ниту јас."
Се прашувам во кој степен тој публицитет го засенуваше актерството.
Пред јавноста сте исто толку често
колку и во весници и на филм.
Ќе ти кажам, Роберт.
Во животот на една актерка има две важни работи.
Најважната работа е да биде солиден актер,
да биде добра ѕвезда.
Тоа е исклучително важно.
Другата важна работа е да биде славна.
Џејн Менсфилд ја победи Софија Лорен во дуелот "Изложеност"
Џејн Менсфилд докажува дека изложувањетo не е опасно
ПРИКАЗНАТА ЗА ЏЕЈН МЕНСФИЛД
Ако смеам да речам, вечерва сме овде...
С што правевте заедно, успеваше.
Да, да.
Ти велам, ги броеше спојниците.
Таа била педантна.
Да.
"Што се случи со ова? Со тоа?"
Водела сметка за с.
Водеше сметка за с.
КАЖЕТЕ МУ ГО ТОА НА ГРОУЧО
Здраво, Џејн.
Ова го знаев претходно, кога го снимавме филмот.
"Дали успехот ќе го расипе Рок Хантер?"
Смешен беше.
Ти беше најслатката главна улога.
И најстарата.
Ова им го велам и на други,
ти не си онаа глупава русокоса што се правиш дека си.
Луѓето треба да знаат дека ти всушност си умна,
сентиментална личност со големо разбирање.
А сето ова е фасада,
која не се заснова на тоа што ти всушност си.
Многу слатко од тебе. Благодарам.
Мислам дека си свесна за тоа,
Џејн, ова е еден вид глума, нели?
Тоа е...
Многу луѓе не го знаат тоа.
Мислам дека е вака.
Јавноста плаќа на бокс офисот да ме види на извесен начин,
и...
Го добиваат тоа за што плаќаат.
Сето тоа е дел од мојата улога како актерка.
Ќе ми раскажете за улогата која ја играла, за персоната?
Од каде мислите дека потекнува тоа?
Тоа го бараа студијата.
ПОДОБРА ОД МЕРИЛИН МОНРО!
И така,
на некој начин ја копираше Мерилин Монро.
Тоа сум јас, на плажата.
СЕДУМ ГОДИНИ ВЕРНОСТ 1955
Косата ми беше подолга, се приметува?
Ох, Рок Хантингтон, знам...
За бакнување си,
ама прво стави го шампањот, љубовче.
Јас имав многу комплициран однос со тој глас,
бидејќи не разбирав
што беше тој глас, и ме вознемируваше.
Мислам дека на Џејн не се допаѓаше,
ама тоа ја донесе до таму каде што беше...
Правиш с што треба.
Што друго имаме дома?
Имаме оцелот и птица мина.
Оцелот, мислиш на бебе тигар?
Да.
"Имам оцелот и птица мина,
а исто така имаме и слон и..."
Да, тоа е таа.
Ама таа не зборуваше постојано така.
Тоа е... Речиси како лик.
Тоа е лик.
Тоа е ликот Џејн.
Ти зборуваше за тоа што го работи?
Не дискутиравме за тоа. Го живеевме.
Но дома не гo ставаше тoa чудно држење.
Косата беше врзана во марама, седеше на сонце,
без шминки и с друго дома.
Таа беше само Џејн.
Имаше извонредна смисла за хумор.
Имавме интерфон, и секогаш кога ќе имав другарка,
таа знаеше да вика низ него, да прави чудни звуци.
Но исто така беше многу елоквентна.
Зборуваше француски, италијански, шпански, унгарски.
И сакаше сите ние да бидеме повеќе вклучени.
Ме одведе во болницата Волтер Рид,
во посета на војниците повратници од Војната.
Сочувствуваше многу со нив.
И таа сакаше да ми ја покаже другата страна на животот.
Тие лежат таму... Немаат никој.
Никој не им ја држи раката, не им вели: "Те сакам".
Конкретно еден од нив,
толку многу ме погоди, оти ја изгубил ногата.
Она што најмногу ме растревожува е што тие...
Никој од нив...
Сите се горди на своите дела.
Воопшто нема огорченост.
Тоа не беше личност која глуми дека е некој друг.
Тоа беше таа.
Се прашувам како се чувствуваше ти
познавајќи ја која е,
а колку поинаку звучела во јавноста.
Не беше природно. Не ми изгледаше во ред.
Се вртев на друга страна кога ќе го слушнев...
гласот за јавноста.
Бидејќи знаев дека таа беше многу, многу паметна.
ШОУТО НА ЕД САЛИВАН 1957
Моето свирење на виолина и пијано може
ќе ве потсети на една славна приказна за д-р Семјуел Џонсон.
Кога докторот видел едно кутре како оди на задните нозе,
тој рекол: "Не е до тоа што очекувате да оди совршено,
туку, изненадени сте што кутрето воопшто оди."
Тоа само докажува дека
не само што свирам виолина и пијано,
знам и кој е д-р Семјуел Џонсон.
Вера Пирс МОЈАТА БАБА (ДАНМАМА)
држевте часови по пеење и танц, г-ѓо Пирс.
Да, така е, Ралф.
Како што растеше, посетуваше и часови по пијано и виолина.
Филип Вилијамс од СМУ ја учеше Џејни,
и се надеваше дека еден ден ќе ја гледа во Карнеги Хол.
Толку беше талентирана.
Знаеш ли зошто пијаното и виолината
не одиграле поголема улога во изборот на професијата?
Не знам, не можам да зборувам во нејзино име.
Меѓутоа, знам дека целта беше да стане сериозна актерка.
Тоа ми го велеше уште од почетокот.
И се обидуваше.
Не е моја работа,
но може да ти кажам што му направив еднаш на саканиот?
ЗАЛУТАНИОТ АВТОБУС 1957
Му скршив стол од главата
кога го фатив како се бакнува со девојка на забава.
Ама никогаш не му се повторило.
Не знам. Никогаш повеќе не го видов.
Ама тој е женет, среќно.
Дали јас успеав во животот?
Верувај, да скршиш стол од нечија глава прави чуда,
чуда кои му даваат лажен сјај на целиот твој живот.
Зошто не глумела повеќе такви улоги?
Бидејќи немаше понуди.
Таа го направи тоа што мораше.
Мерилин Монро го заврши прекрасниот трагичен живот
со драматичен крај на 36 години.
Нејзиното славно тело се изнесува од домот во Холивуд
каде е пронајдена до празно шишенце таблети за спиење.
Секс симболот во што уживаше,
глупавата русокоса, што воопшто не беше.
Актерката со непроценлива амбиција за глума.
Мама имаше огромна почит кон Мерилин,
но мислам дека сфати дека сета таа персона на блондинка
беше кутија.
Во тој период ми кажа дека
сака да го избрише тој имиџ.
Г-ѓо Менсфилд,
постои ли прашање кое мразите да го одговорите?
Да. Не сакам да ме прашуваат за моите мерки,
бидејќи луѓе ме прашувале и порано,
тоа не ми се допаѓа.
Сметам дека мојата фигура е многу повеќе публицизирана
во споредба со мојот интелект.
Би сакала тоа да го сменам.
НОВАТА "МЕНСФИЛД"
Џејн, ти си уште една убава, но глупава русокоса.
Ти си ловец на публицитет.
Какви чувства ти буди таквиот имиџ?
Не е вистински.
На самиот почеток, соработував во однос на публицитетот,
меѓутоа во последно време, веќе не можам
заради моментумот со кој се движи мојата кариера.
"Новата" Џејн Менсфилд сака да се докаже
Џејн, зборувавме неформално, без проба.
Ама загрижен сум, секако, не сериозно.
Ама што е работата со новата Џејн Менсфилд? И зошто?
- Па... - Сериозна си?
Да, прилично сериозна.
Ја имав таа среќа да бидам претставена
како девојка на гламурот подолго време.
Да, би го рекол тоа.
Извини. Отиде мојот нов имиџ.
Како можеш да се смениш?
Како да сакаш да сокриеш падобран.
Знаеш, мислам...
Ама добро ти одеше.
Има граница преку која не преминуваш, но...
Тоа е ситуацијата.
Мислам дека е готово и сега сум спремна да бидам своја.
Неколку години бев друга личност, сега сум спремна за себе.
Сериозна си со виолинава?
Ќе ти отсвирам неколку ноти.
- Добро свириш? - Свирам.
Треба да се олабави, многу е затегнато.
- Јас би рекол... - Што има смешно?
Не играј си со среќата.
Кому му е гајле? Бакни ме.
Се враќаме за кратко,
но најпрво имаме порака од Мувинг Дејвид Вајлс.
Можеби и повеќе од нејзината глума,
нејзината музика, за мене е симбол
за Џејн која копнеам да ја запознаам.
Пред неколку години, најдов виолина
за која мислев дека е нејзина.
Излезе дека веројатно не е.
Но се поврзав и со човекот
кој ја купи куќата на мајка ми,
10 години по нејзината смрт,
пејачот и автор, Енгелберт Хампердинк.
Тој ја продал куќата во 2002, по што е срушена.
Но, тој зачувал повеќе работи, меѓу кои и пијаното на мајка ми.
Со години се надевам дека ќе сака да се раздели од него.
Здраво, Џон. Маришка е.
Маришка, Господе.
С уште си пријател со Луиз?
Да.
Таа ми кажа дека Енгелберт сака да го продаде пијаното,
но не сум ја чула цел месец.
Дозволи да ти ја најдам.
Џон, тоа би било прекрасно. Многу ти благодарам.
Она на што постојано се навраќам е:
"Дали мислиш дека таа би сменила нешто?"
Кога почнала, била 21-годишно дете.
Ја оформувале сите луѓе во нејзина близина.
За жал, тие биле погрешни луѓе,
со исклучок на Мики.
Имам прашање за тебе.
Додека ги разгледував фотографиите во складот,
наидов на ова.
Ги најдов сите овие фотографии.
Тоа е Мики.
Се сеќавам дека ја видов како ги сече фотографиите.
Ти кажа зошто?
Не се сеќавам. Кога не беше расположена,
се држев на страна.
Многу ме интересира што се случило.
Се прашувам кога им станало тешко.
Знаеш што се случуваше?
Знам дека имале несогласувања
околу одгледувањето на децата.
ТЕ САКАМ, ЏЕЈНИ
Но исто така, и кариерата не одела добро.
ФОКС ЈА ОТПУШТА МЕНСФИЛД
...таа е загрижена за иднината на својата кариера.
Така, таа се врати на улогите на глупави русокоси.
ЧИТАЈТЕ ЗА НЕА ВО СПИСАНИЕТО "ПЛЕЈБОЈ"
Мислам дека не било лесно.
ВИДЕТЕ ЈА СЕТА ЏЕЈН МЕНСФИЛД!
Но, не му било лесно ниту на Мики.
Таа потполно се препуштила на негативноста.
Не ја работела работата за која сонувала.
Верувам дека станала жртва на...
депресијата.
Кога сте депримирани, не личити не себе.
Но Мики рече дека почнало да станува
навистина тешко,
бидејќи Џејн...
Џејн навистина сакала да биде видена.
Сакала да биде видена.
И среќавала други луѓе.
Среќавала други мажи
и бракот се распаднал.
Мислам дека Џејн длабоко го повреди Мики.
Мислам дека таа...
Таа направила голема грешка што се развела од Мики.
ЏЕЈН МЕНСФИЛД СЕ РАЗВЕДЕ
Мики беше најпозитивното влијание во животот.
И, иако можеби чувствувал голема болка,
тој ја сакаше.
Тој секогаш ја сакаше,
дури и после разводот.
Што се случило после разводот?
Таа многупати му се враќала на Мики.
Повторно биле заедно неколку месеци.
ЏЕЈН МУ СЕ ЈАВУВА НА МИКИ
Во периодот кога Џејн била бремена во тебе.
ОКТОМВРИ, 1963
Џејн и Мики, добре дојдовте во Калифорнија.
Како е повторно да сте дома?
Па, прекрасно е.
Одлично е, навистина.
Не сум била дома од минатиот март.
Бев насекаде по светот.
Само што завршив со филмот "Чин на насилство",
во Југославија и во Рим.
Сега се вративме за Мики да продолжи со работата на ТВ
и да имаме бебе.
Така е.
Во јануари или крајот на декември ќе го добиеме нашето четврто дете.
БЕБЕТО БРОЈ ЧЕТИРИ
Јас сум бебето број четири.
Во периодот кога сум се родила,
се случувале многу нешта.
На некои од фотографиите, претчувствувам дека,
ми се чини дека таа не ме држела доволно.
Како постојано да правела нешто друго,
а јас морав да се справам со тоа.
Не сум сигурна дека го имав тој период на приврзаност со неа.
Не знам дали го имав.
Тоа се моите деца.
Сакате да ни раскажете за нив?
Ова е Миклос.
Золтан.
Марија Магдалена.
Може да те прашам за моето име?
На изводот на родените стои Маришка Магдолна.
- Да. - Така?
Ама сите вие ме викавте Марија.
Тоа е точно.
На почетокот ти се викаше Марија.
- Секогаш Марија. - Да. На почетокот.
Бидејќи во Шоуто на Мерв Грифин, таа ме именува Марија.
Како се викаш, мила?
Јас се викам Марија.
Морин?
Ова е Марија.
Твоето име особено ја погодуваше.
Бевме некаде,
медиумите ја интервуираа,
а еден новинар рече:
"Како е малата Маришка?
Џејн вели: "Таа се вика Марија. Ќе ви го спелувам.
М-А-Р-И-Ј-А."
Спомна дека мојот сопруг ќе се појави.
Тој излезе на секунда.
Можеби се вратил. Ќе го повикаме?
Мет.
Донеси ја бандата. Мет Симбер.
Здраво, Мет.
Мет Симбер ТРЕТИОТ СОПРУГ НА МАЈКА МИ
Ова е Џејн Менсфилд.
Не те познавам. Како си?
Паметам кога тој влезе во нашиот живот,
поголемиот дел од времето
беше разочарување, "Каде е тато?"
И одеднаш станавме Италијанци,
и беше: "Викај ме мама, викај го "папа".
Се прашував што ли се случува?
Беше чудно. Да.
Тогаш, семејниот живот почна да станува сомнителен.
Тие се тепаа како диви мачки, постојано се караа.
Мет имаше лоша нарав,
но Џејн никогаш не признаваше.
Ако некој ја надмудреше,
секогаш велеше: "С е во ред."
Ја прашав за тоа. "Си имаме наши битки. Добро сме."
Но, знаеш, таа имаше модринки.
Зошто мислите дека се омажила за него?
Бидејќи тој беше режисер.
Но тој не направи ништо за нејзината кариера.
ЕДНА СОБА НАМЕСТЕНА 1966
Во 60-те, работите за неа се менуваа.
МОНОТОНИЧНО СО ЏЕЈН МЕНСФИЛД
Така, таа мораше да се сврти кон ноќните клубови.
Гледајќи го актуелниот настап, што вклучува тој?
Пеам, малку танцувам,
кажувам шеги, се забавуваме.
Јас не сум Џуди Гарленд во делот со гласот.
Јас не сум Сид Чарис во делот со гласот.
Јас сум забавувач.
Во тоа време настапи алкохолот,
како и таблетите.
Јас си земав за задача, го криев бурбонот и...
Ги празнев таблетките, такви работи.
Јас бев негувателот.
Мет беше најлошото нешто што се случило.
Единствената добра работа од тоа беше Тони.
Претставување на ново бебе
чијашто мајка е ѕвездата Џејн Менсфилд.
Тоа е нешто посебно.
Одиме зад сцената да го запознаеме најновото дополнување на семејството.
Мојот татко Мет, никогаш не зборуваше за неа.
Тоа веројатно е жалосно,
бидејќи јас никогаш не прашав, а не знам зошто.
Но твојот татко и нашата мајка...
Има работи кои сум ги слушнала и секогаш...
- се плашам да ти ги споменам. - Па...
- Работи кои се мошне грди. - Да.
- За нивната врска. - Сигурен сум.
Меѓутоа...
Јас не ги знам тие грди работи.
Не знам дали сакам да знам.
Не сакам да го носам товарот,
не гледам ништо добро од тоа.
ПЕН АРЏИЛ, ПЕНСИЛВАНИЈА
11 април, 1936.
Херберт В. Палмер, 32,
адвокат во Филипсбург и жител на Пен Арџил, Пенсилванија,
ненадејно почина во својот автомобил
додека возел по Морис Стрит Хил, Филипсбург,
во саботата вечерта.
Додека возел по ридот, тој колабирал.
Неговата сопруга веднаш го запрела автомобилот.
Докторот го прогласил г.Палмер за починат, жртва на срцев удар.
Зад себе остава сопруга, г-ѓа Вера Палмер,
и ќерка, Вера Џејн.
Мојата мајка 3 години
Мислам дека ќе почнам оттука,
ете ја нашата мајка.
Ова мало девојче чијшто татко починал
кога имала само три години.
Таа била во автомобилот со него.
Оттаму ќе започнеме со Џејн.
Оттаму, од загубата.
Си велам: "Тоа ми е познато."
Ти раскажувала ли некогаш за своето детство?
Не, никогаш не ми раскажала за своето детство.
Но знам дека загубата на татко
е нешто што целиот живот го носеше со себе.
Неколку пати сум ја видела како плаче над неговата слика.
Луѓето не ја знаат целата приказна. Го знаат само тоа што го гледаат.
Таа не го правеше секогаш најдобриот избор со мажите.
Но знаеш што,
нејзините страдања произлегуваа од смртта на татко .
Целиот живот го помина во потрага по татко ,
беше младо девојче кое си го бара таткото.
Јули, 1966
Така, во 1966,
Џејн конечно сакаше да се разведе од Мет Симбер.
Џејн Менсфилд бара развод од третиот сопруг
И во тој период,
таа почнала да се гледа со својот адвокат за развод,
човек по име Сем Броди.
Сем Броди Адвокатот за развод на мајка ми
Воопшто не ми се допаѓаше. Имаше многу караници.
Паметам дека едно утро влегов во собата на мајка ми,
и паметам дека таа имаше ставено очила за сонце.
Јас бев, знаеш,
изненаден од тоа.
Мало момче, се прашува зошто мајка му носи очила за сонце?
Но во еден момент,
ги извади, очите беа помодрени,
и се сеќавам дека тоа болеше.
Знаев дека е лош човек. Уште веднаш.
Таа сметаше дека нема премногу.
Но...
Мојот татко ИНТЕРВЈУИРАН ВО 1989
Таа не сфаќаше една работа, дека се имаше себеси.
А кога човек ќе се изгуби себеси, знаете...
Губи с.
Се обидов да кажам, се имаш себеси.
Тоа е најважното нешто.
Бидејќи таа секогаш ме имаше мене.
Го знаеше тоа, ама понекогаш не беше доволно.
Јуни, 1967
Тоа беше една вечер во 1967.
Џејн беше во Њујорк со Сем Броди,
а му се јави на Мики да дојде во градот.
Во тоа време, јас и Мики веќе излегувавме.
Отидовме заедно.
Целата беше вознемирена, не беше своја.
Таа и Мики излегоа на вечера.
Тој се обидуваше да помогне со Сем.
По две недели,
таа замина на настап во Билокси, Мисисипи.
На полноќ имаа закажано да заминат за Њу Орлеанс.
Ти, Мики и Золи бевте во автомобилот со Џејн,
возачот и Сем Броди.
И, тогаш се случи.
Ќе кажев нешто, ама не зборувам за тоа,
бидејќи тоа беа последни мигови од животот.
Многу е длабоко.
Мојата мајка.
Да.
Значи...
Мама се расправаше со човекот на предното седиште.
Со Сем.
Таа сакаше да избега од Сем.
Се сеќавам дека седна назад.
Потоа излезе на бензинската станица.
Мислам дека му се јави на тато, оти тато рече дека...
Таа му се јавила.
Зборувавме еден час претходно.
На телефон ми рече:
"Имаме уште еден час,
час и половина возење.
Доцна е.
Ќе ги ставам децата на задното седиште,
да спијат."
Потоа, таа седна на предното седиште.
Честопати си велам, зошто не остана
на задното седиште со нас.
Но се сеќавам дека ме тешеше,
ми велеше дека ќе бидам добро.
По 20 минути, или половина час,
ја слушнав како гласно врисна.
И толку беше, потоа молк.
Рацете ми беа крастави.
Како да не ми се мрдаше кожата,
од сета крв наоколу.
Ја кренав главата и ја видов...
Мислев дека ја гледам мајка ми на предното седиште.
Тоа беше русокоса жена,
се сврте и н погледна.
Не беше мајка ми,
туку некој друг што н нашол на патот.
Се сеќаваш што се случи откако дојдоа по вас?
Јас заспав.
Одевме во болница.
Во еден момент се разбудив.
Разгледав наоколу, те немаше.
Реков: "Каде е Марија?"
Ми рекоа: "Која е Марија?"
Тогаш се вративме.
Ти беше заглавена под патничкото седиште.
Со повреда на главата.
И...
Фала му на Бога.
Фала му на Бога што се разбуди Золи.
ЏЕЈН МЕНСФИЛД И ДРУГИ ДВАЈЦА ЗАГИНАТИ ВО СООБРАЌАЈКА
ПОЧИНАТИ АКТЕРКА, АДВОКАТ И ШОФЕР
ДЕЦАТА НА ЗАДНОТО СЕДИШТЕ СЕ ПРЕЖИВЕАНИ.
ЖИВЕЕМЕ ДА ТЕ САКАМЕ СО СЕКОЈ ДЕН СE ПОВЕЌЕ
После с што се случи...
ПОВРЕДЕНАТА ЌЕРКА НА ЏЕЈН МЕНСФИЛД
Се јави Мики...
Ми рече да појдам во болницата.
Мики Помладиот 8 години
Золи 6 години
Јас 3 години
Кога Бог ни ја зеде Џејн,
таа ми се појави во сон.
Бевме на фудбалски терен,
имаше бина.
Застана лимузина.
Вратата од лимузината се отвори,
и таа чекореше по цел терен.
Дојде до мене и ми рече:
"Мило ми е што ти се грижиш за децата.
Одлично ти оди."
Тоа е сон,
ама многу значеше.
Мене ми значеше многу, иако е будалесто.
Но сметам дека јас и Мики создадовме топол дом.
Нашето семејство се обидуваше да изгради нов живот.
Џејн Мари замина да живее со својот чичко.
Тони отиде со татко му,
а ние се преселивме во нова куќа.
Тоа се првите спомени што ги имам.
Се сеќавам на седењето во кујна.
Играв игра со татко ми.
Ако не сакав да изедам нешто од чинијата,
го криев, татко ми го јадеше.
Се смеевме на глас, тоа беа најдобрите времиња.
Но, во летниот период,
моето семејство заминуваше во Европа.
Понекогаш ме испраќаа сама во куќата на баба ми.
Вера Пирс МОЈАТА БАБА (ДАНМАМА)
Тоа ме правеше тажна,
бидејќи се чувствував одделена од семејството.
Еднаш, кога имав 12,
бев таму.
Зборував за татко ми, со голема почит, како и секогаш.
Таа ме погледна со најнеобичниот израз на лицето
и ми рече: "Јас сум с што имаш".
И знаев дека нешто значеше,
ама не знаев што.
Кога наполнив 21,
еден човек по име Сејбин Греј,
кој беше водач на фен клубот на Џејн Менсфилд,
постојано ми се јавуваше и ме канеше.
Велеше, "ќе правиме забава за Денот на вљубените."
Сејбин беше мошне упорен. Ми рече:
"Многу би ни значело ако дојдеш."
Реков: "Добро".
Кога стигнав,
по ѕидовите имаа филмски постери со неа,
отсечоци во реална големина,
секакви работи кои ги собирал.
Мене ми беше малку чудно.
Но, неколку години подоцна,
кога имав 25,
повторно бев поканета во куќата на Сејбин
и бевме сами.
Тогаш, тој ми вели:
"Сакаш да видиш слика од Нелсон?"
Му велам: "Кој е Нелсон?"
Во тој миг...
Остана без крв на лицето,
пребледе како дух.
Ме погледна во паника и рече:
"Сигурно не е вистина. Не е вистина."
Реков: "Што не е вистина?"
Отидовме зад ќошот, тој извлече една книга,
отвори една страница и ми го покажа.
Не можев да поверувам што гледам.
Тој изгледаше како машка верзија од мене.
Беше како...
Како да се отвори земјата под мене.
Беше како...
Како да исчезна дното.
Како да ми се распадна инфраструктурата.
Животот каков што го познавав се смени неотповикливо.
Отидов да се видам со татко ми.
Влегов.
Плачев доста силно...
Реков:
"Зошто не ми кажа дека ти не си ми татко?
Ме излажа."
А тој...
Ми врати со: "Што зборуваш?
Те сакам. Ти си мојата ќерка.
Каде си го слушнала тоа? Тоа се глупости".
Тој се вознемири повеќе од мене,
беше поубедлив од мене.
Бев во огромна болка,
но можев да видам дека неговата болка беше уште полоша.
Затоа одлучив да не зборувам повторно за тоа.
Да не му спомнувам повторно.
Така и беше.
Но факт е дека,
после тоа имав лоши години.
Не кажав никому.
Секоја вечер легнував плачејќи,
бидејќи бев изгубена.
Имав криза на идентитетот.
Дали бев Маришка или Марија?
Дали бев Унгарка или Италијанка?
Кои ми се роднините? Кому припаѓам?
Згора на сето тоа, се родив од афера,
како вонбрачна, неморална грешка.
Толку бев...
Бесна на мајка ми.
Што ме остави во ваков хаос.
И што го повредила татко ми.
И што ме остави да се чувствувам осамена и неврзана.
Така, за да преживеам,
се откажав од тој дел од себе
кој беше ќерка на мојата мајка.
Тогаш се освестив за другиот човек.
Кој е тој човек?
Не знае ли тој за мене?
Нели размислувал за мене?
Тој сигурно знаел. Зошто не ме побарал?
Тој бил забавувач.
Така, пет години подоцна, кога наполнив 30,
јас и една пријателка појдовме во Атлантик Сити,
го гледавме неговиот настап.
После настапот,
тој излезе и му реков:
"Здраво, Нелсон. Јас сум Маришка Харгитеј.
Разбрав дека сте ја познавале мајка ми."
Тој ме погледна,
почна да плаче
и ме фати за уво.
Рече: "30 години го чекам овој момент."
Мислам дека останавме до пет часот изутрина,
разговаравме.
Рече дека имам две сестри.
И ми ја раскажа целата приказна.
Тоа се случи пред 30 години.
Оттогаш ја чувам тајната.
ЛАС ВЕГАС, НЕВАДА
Еве сме.
Останав будна...
Речиси цела ноќ, сношти.
Размислував како јас и ти живеевме со оваа тајна
од мои 25 години.
Да.
Долго време чекав да го добијам ова.
Ти благодарам на трпението.
Се шегуваш?
Кога дојдов во Вегас во 1965, колумнистот ме праша:
"Ти ли си Нелсон Сардели
што имаше афера со Џејн Менсфилд?"
Реков: "Ќе ми направиш услуга."
Ми рече: "Каква?"
"Гледај го мојот настап.
Ако не ме бидува, распарчи ме.
Стави крај на мојата кариера.
Но не споменувај ја нашата врска."
Нелсон Сардели, да го поздравиме.
АТЛАНТА, ЏОРЏИЈА
Март, 1963
Јас бев на почетокот на својата кариера,
и имав настап во Атланта.
Таа вечер одлучив да излезам на прошетка.
Одеднаш видов бутканици пред клубот.
Влегов во клубот.
Келнерката дотрча до мене.
Рече: "Џејн Менсфилд е тука".
пристапив на Џејн,
таа ме погледна и проговори италијански.
Ми рече: "буона сера".
Ме покани на нејзиниот настап.
Отидов.
Кога заврши настапот,
ми вели: "Одиме со твојата кола."
Се изненадив.
Каде беше татко ми во текот на сето тоа?
Постоеше извесно семејно несогласување.
Не разговараа меѓусебе.
Таа беше разделена од него, каква беше ситуацијата?
Беа разделени, имаа проблеми.
Ама ако сте излегувале заедно по јавни места...
Многу.
Секаде одевме заедно.
Потоа почнавме и да настапуваме заедно.
Па почна да ме запознава со децата.
Бев со неа во Хуарез за разводот.
Бев таму со неа.
ОДОБРЕН РАЗВОДОТ НА ЏЕЈН МЕНСФИЛД
Џејн Менсфилд пристигнува во Ел Пасо со пријател, Нелсон Сардели.
"Се надевам дека наскоро ќе се венчаме".
После тоа заминавме да снимаме филм во Германија.
НОСТАЛГИЧНА ЗА ЗАНКТ ПАУЛИ 1963
Потоа изнајмивме кола
и се возевме низ цела Европа.
Од каде се овие прекрасни фотографии?
Ова е на Алпите.
Раскажи ми за ова.
Тоа е на влегување во Италија.
Кога дозна ти дека таа е бремена?
Во Германија.
Не го знаев тоа.
Да, да.
Денот на таткото, 1963.
"За Нелсон,
Овој посебен ден е уште попосебен за двајцата нас.
Семето на нашата вечна љубов расте
како фиданка која еден ден мора да биде силен даб.
Ти амо, ал ди ла, Џејн."
Ал ди ла значи...
"повеќе од сe", знаеш?
"Најмила мамо.
Поминувам низ најтегобните мигови во животот.
За одлуката помеѓу Мики и Нелсон.
Ја имам љубовта на двајцата мажи.
Многу длабока љубов од обајцата.
Се надевам дека Бог наскоро ќе ми го покаже патот,
бидејќи во последно време сум многу депресивна."
Јуни, 1963
ТРИ МЕСЕЦИ ОД ВРСКАТА
На крајот на патувањето,
отидовме во Базиликата Свети Петар.
Рим, Италија
Таа ми рече: "Ајде да си дадеме завет."
Прекрасно беше.
Потоа ме погледна и ми рече:
"Нелсон, ако се венчаме,
а јас останам бремена од друг маж,
би ме примил ли назад?"
Не ми се веруваше. Реков:
"Како се осудуваш да ми поставиш такво прашање?"
Ме сфаќаш?
Тоа беше...
Беше шок.
Не можев да издржам.
Ми беше премногу.
реков: "Џејн, утре врати се во Америка, јас ќе останам.
Јас и ти никогаш повторно нема да се видиме."
Знаеше дека носи твое дете?
Да.
Маришка, не одрекувам ништо.
Тоа беше најголемиот срам во мојот живот.
Погрешив.
Зборуваше ли некогаш повторно со неа?
Се јадам одвнатре што зазедов таква позиција
никогаш веќе да не зборувам.
Многу луѓе ја платија цената
на нашата љубовна афера.
Џејн и Мики, добре дојдовте во Калифорнија.
Како е повторно да сте дома?
Одлично е, навистина.
Не сум била дома од минатиот март.
Сега се вративме за Мики да продолжи со работата на ТВ
и да имаме бебе.
Така е.
Не можам да замислам како се чувствувал татко ти.
Но благодарен сум му.
Зошто не се јави по моето раѓање?
Кога загина мајка ти,
баба ти Вера сакаше да кренам врева
и да соопштам дека си моја.
Но во тој период, Мики беше таткото што ти го знаеше.
Браќата беа твои браќа.
Што добро ќе постигнев со тоа за тебе?
Како што минуваше времето,
еднаш добив шанса да разговарам со Мики Харгитеј.
Ми рече:
"Нелсон,
никој не треба да ми кажува кој е татко на моето дете."
Му реков:
"Нема да те посрамотам на никој начин.
Никогаш."
Џејн Менсфилд имаше три деца со својот втор сопруг,
Мики Харгитеј, Миклос,
и се надевам дека правилно ги изговорувам имињата,
Золтан и Маришка Харгитеј.
Сите ги одгледа нивниот татко по смртта на нивната мајка.
- Маришка, мило ми е што те запознав. - И мене.
- Мики, се радувам што те гледам. - И јас тебе.
Благодарам.
Маришка, колку татко ти има раскажано за твојата мајка?
Што ти има раскажано?
Ја споменуваме во разговори,
зборуваме за сешто.
Така мислам, секогаш кога ќе дојдеме до тоа.
Пред да дознаам јас,
зборувавте ли ти и тато за Нелсон?
Сигурно се спомнало.
Кога и да се спомнеше, тој велеше: "Јас сум татко.
Јас сум татко. Точка."
Какви и да имав прашања околу тоа,
сакав да му покажам почит на Мики,
тој да биде оној што ќе каже што знае.
Кога се роди Маришка,
мајка Џејн Менсфилд и јас отидовме во Унгарија
и им соопштивме на моите родители.
Мајка ми сакаше да ја крстиме Маришка.
Така таа стана Маришка. Вистинска Унгарка.
Мики беше извонреден татко.
Тој беше полн со љубов кон тебе.
Но тој беше способен да ја исклучи болката.
Тоа го правел многу со Џејн.
Велеше: "Маришка е моја ќерка".
И тоа го велеше до последен здив.
ТРАГИЧНИОТ ТАИНСТВЕН ЖИВОТ НА ЏЕЈН МЕНСФИЛД
"Ми рече, донеси ми го Италијанецот.
Разговарав со сопственикот,
и наскоро Ервин се приближи до масата на Џејн,
со згодниот Италијанец.
Го претстави како Нелсон Сардели,
изведувач кој настапува во еден друг близок клуб.
Иако не се кажа ништо значително,
тоа за Џејн беше важна прва средба.
"Тоа", рече таа на заминување од клубот,
"ќе биде татко на моето бамбино,
моето прекрасно италијанско бебенце што отсекогаш сум го посакувала".
Што би рекла за вашата книга?
Би имала прашања за неа.
"Зошто си рекол така? Требало да го скокнеш тоа."
Сметате ли дека приказната за мојот биолошки татко
требаше вие да ја раскажете?
Тој дел што јас го знаев, да.
Кога ја напишавте,
размислувавте ли за влијанието кое ќе го има врз моето семејство?
Не.
Жалам ако луѓето се повредени од книгата.
Но беше веродостојна на знаењето кое јас го поседував.
Не сакав никого да повредам, се извинувам ако е така.
Присвојување на сопствената приказна.
Тоа е суштината на сето ова.
Потрошив 35 години во обид да ја сокријам приказната.
Да му оддадам почит татко ми.
Но исто така сфатив
дека понекогаш чувањето тајна не оди никому во чест.
Ми требаше долго време да го сфатам тоа.
Размислував за...
Нашето патување, нашето долго патување.
Да.
За подемите, падовите, компликациите,
радоста, тагата и с останато.
И...
Ќе речам дека вие долго го чекавте денов.
Да.
Се сеќавам кога дознав дека имам сестра.
Мислам дека бев во основно училиште.
Ние бевме супер отворено семејство,
но во неговото биро имаше една заклучена фиока.
Вистината е,
на извесен начин знаете кога нешто е вистина.
Сето она што не е вистина
е тоа што го правите одоколу.
И кога бев мала, едноставно знаев.
Не знам. Имаше нешто.
Еден ден, ја отклучив клучалката,
ја извлеков фиоката
и во задниот крај видов едно писмо.
Тоа беше од баба ти, веднаш по смртта на мајка ти.
Пишуваше: "Мил Нелсон..."
Добро. Ќе ти кажам што сум мислела јас на 11 години дека вели.
Велеше: "Мил Нелсон,
знам дека имаш деца,
сигурно се добро,
но постои едно прекрасно дете кое е твое,
таа е подобра од другите твои деца."
Нормално, не пишуваше така,
ама го читав, и велеше, таа ти е семејство.
Влетав во кујната со писмото
во плач, му велам: "Што е ова?"
Тој стана сериозен и рече:
"Не го познавам тоа мало девојче.
Тоа мало девојче..." Сега ќе се расплачам.
Рече: "Тоа мало девојче има татко кој ја сака
како што јас ве сакам вас, девојчето е безбедно."
"И ако таа е добро, само што ја изгуби мајка си,
и нема да го одземеме единственото семејство што го знае."
Тоа беше нивната одлука. Затоа не рекоа ништо.
Тоа за мене имаше смисла.
Некако го тргнав тоа настрана.
И, многу години подоцна, те запознав.
Се сеќавам. Правеше роденденска забава.
Тато и јас бевме таму, како и Кејти Курик.
Постојано ме прашуваше: "Како сте поврзани со Маришка?"
Велевме: "Не, семејни пријатели сме."
Ќе прошеташе, па ќе се вратеше: "Не разбрав како сте поврзани."
Се сеќавам дека ти се јавив и реков:
"Треба да зборуваме".
Како да го менаџираме спојувањето на двата света?
Како да постапуваме?
Но тоа е нешто многу...
Многу е тешко,
бидејќи во тоа време, јас ја немав мудроста
да речам: "Овој товар не е ваш."
Потребата ми беше толку голема,
потребата да му оддадам почит на Мики.
Но вистината е дека погрешив.
Бидејќи вие моравте да живеете долги години со тајната
и бевте толку великодушни кон мене.
Затоа ви благодарам.
Имам прашање.
Како се чувствуваш ти по прашањето
дека излегуваме да ја раскажеме целата приказна.
Ова ќе...
Сега е објавено. Нема повеќе тајни.
Сето ова што сега се случува...
Сето ова за мене е како...
Посилна, виша сила
да ми ги простува направените грешки.
Не можам ништо да сменам,
но жалам што излегов
од животот на мајка ти.
Бидејќи, тогаш некои работи немаше да се случат.
Да.
Но морам да кажам уште една работа.
Посакував да имам уште еден разговор со татко ти
пред да почине,
бидејќи сакам да му се извинам и нему.
Бидејќи сум убеден
дека и јас бев дел од неговото страдање.
Ти благодарам што го велиш тоа.
Па, тоа е...
Среќен сум што имам шанса,
што ми е дадена шанса да ги кажам тие работи.
Па, имаш 89 години, наскоро ќе можеш да му кажеш.
Каков ми е некрологот?
Најдобра си!
Во лице!
- Да? - Да, секако.
Секако. Не, бидејќи...
Господе!
Господе, колку си... Добро.
Добро, душо.
- Ќе ти се јавам утре. - Важи.
Постојано си велам како ние ја изгубивме нашата мајка,
но со правењето на документарецов,
дадовме нов живот.
Ја чувствувам жива, на толку прекрасен начин.
Да. Ја прашував Алекса,
реков: "Алекса, умира ли душата?"
И Алекса, сакаш да слушнеш? Пази...
Алекса-Алекса?
Алекса, умира ли душата?
Од реџинамередит.ком, душата не умира.
Се враќа во универзумот.
Душата не умира.
Направив нешто за тебе
од работите што ги најдов во магацинот.
И сакав да ти го дадам.
Ти ги собра?
- Јас сум тоа? - Целата книга си ти.
Господе!
Леле!
Тука личам на онаа жената Греј Гарденс.
- Знаеш на која мислам? - Да.
Најдов и неколку честитки кои си ги правела за мама.
"За најубавата мајка на целиот свет.
Твоето сакано дете, со љубов Џејн Мари."
Боже, кој би помислил дека ова уште постои после децении?
Да ти ја прочитам оваа.
"Мила мамо,
Те сакам дење и те сакам ноќе,
но што да правам кога нема да те гледам?
Те сакам наутро, и навечер исто така.
И ако си таму каде што мислам,
се надевам дека не си излезена со стариот Џек Пар."
Се шегуваш.
"Се надевам дека не си излезена со стариот Џек Пар."
Ова ти е најдоброто дело.
Многу сум среќна што сте овде денес,
бидејќи ќе мразев да го правам без вас.
- Колку кутии! - Господе.
- Еве, - Чекај.
Боже. Прес-книгите.
"Изглед како Мерилин".
Леле.
Лизгам.
Мили Боже.
Види го тоа. Колку слатко.
Видете го Дедо Мраз, ме извадил од памет.
Многу морничаво.
Секое дете го мрази Дедо Мраз на тие години.
- Што ти е тоа на ногата? - Некакво ќебе.
На ногата?
Бестрага.
Мики сакаше да го сторам тоа.
Го најде во кутијата. Те наместивме.
Ја фати и камерата.
Ме наместивте, моите мали братчиња.
Дојдете.
Господе.
Ова е Златен глобус.
Здружение на холивудските странски новинари.
Држете го, момци.
Џејн Менсфилд.
Награда за меѓународна слава. 21ст Сенчури Фокс.
Значајно.
Стави го до твојот.
Да.
Ако ми дозволите, би сакала.
Го заслужи.
Господе.
Наше ли е?
Да. Среќен роденден.
Питер Херман МОЈОТ СОПРУГ
Фала ти.
Фала, фала, фала.
Не ми се верува дека го направи ова.
Речиси целиот свој живот се срамував од мојата мајка.
Личност за која немав спомени.
Личност чијшто глас не сакав да го слушнам.
Личност чијашто кариера ме натера на една поинаква.
Личност која правеше проблематични избори
и ме остави со загуба и тајни.
Но на свои 60 години, се чувствувам поинаку.
За првпат се гледам себеси во тебе.
Начинот на кој се насмевнуваш.
Начинот на кој се смееш.
Сега имам и мајчини чувства кон тебе.
Кога си забременила, си имала 16 години.
Ти си била бебе кога си ја започнала кариерата.
Те разбирам.
Разбирам колку си била повредена.
Си барала нешто кое никогаш не го најде.
Во неволја си?
Но си имала толку многу во себе.
Ќе збришам пред таа да се појави.
Тоа е личноста која сега ја гледам.
Те гледам тебе, Џејн.
Мојата мајка, Џејн.
Те сакам.
И ми недостигаш.
Во вечен спомен на моите родители
ЖИВЕЕМЕ ДА ВЕ САКАМЕ СО СЕКОЈ ДЕН СE ПОВЕЌЕ
Превод: Ксенија Шутева За TransPerfect Media